 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢብራሂም ማሕሙድ ሸሪፎ ኣቦይ ካብ ቃልሲ ወጻእ ካልእ ህይወት ኣይነበሮን 17 መስከረም 2018 ምንጪ ስእሊ, ኢብራሂም ማሕሙድ ሸሪፎ 18 መስከረም 2001 ሃገራዊ ቅዋም ክትግበርን ሰላማዊ ደሞክራሲያዊ ምስግጋር መንግስቲ ክግበር ዝጠለቡ ክልቲኦም ላዕለዎት ሓለፍቲ መንግስቲ ወለዱ ብመንግስቲ ኤርትራ ካብ ዝእሰሩ ንደሓር ወትሩ መስከረም ብቓንዛ እዩ ዘሕልፋ መንግስቲ ኤርትራ ንወለደይ ኣሲሩ እኳ እንተሰወሮም ምስ ኢትዮጵያ ዕርቀ ሰላም ኣዊጁ ንህዝቢ ኤርትራ ሰላምን ራህዋን እንተምጺኡሉ ሕጉስ እየ ህዝበይ እታ ዝናፍቓን ዝብህጋን ሰላም ክረክብ ካብቲ ዝምነዮ ነገር እዩ ይብል ኢብራሂም ማሕሙድ ሸሪፎ ውላድ ክልተ እሱራት ገዳይም ተጋደልቲ ህዝባዊ ግንባር - ኣስቴርን ማሕሙድን ቍስለይ ተጐዲኣ 18 መስከረም 2001 ሃገራዊ ቅዋም ክትግበርን ሰላማዊ ደሞክራሲያዊ ምስግጋር መንግስቲ ክግበር ዝጠለቡ ክልቲኦም ላዕለዎት ሓለፍቲ መንግስቲ ወለዱ ብመንግስቲ ኤርትራ ካብ ዝእሰሩ ንደሓር ወትሩ ድሮ 17 ዓመታት ደፊኖም ኣለዉ እቶም ስም ስውእ ገዲም ብጻዮም ስም ስዉእ ተጋዳላይ ኢብራሂም ዓፋ ወዲ ዓፋ ዝዓደሉዎ ኣብ ቃልሲ ሓርነት ንነዊሕ ዓመታት ዝተጋደሉ ወለዱ ብፖለቲካዊ ኣረኣእየኦም ጥራሕ ን17 ዓመታት ተኣሲሮም ብምስዋሮም ምሒር ይቑንዞ ዝኽሪ እዛ ወርሒ ምስ ዕርቀ ሰላም ኢትዮ ኤርትራ ኣዛሚዱ ክርእዮ እንከሎ ከኣ ህዝቢ ኤርትራ ዝቐስነሉን ዝኸብረሉን ሰላም ማንም ወገን ክድግፎ ኣለዎ ብምባል ልባዊ ደገፉ ይገልጽ ኢብራሂም ሰላም መሰረት ኩሉ ነገር ስለዝኾነ እዚ ሕጂ ጀማሚሩ ጽቡቕ ዝስጉም ዘሎ ዝመስል ሰላም በቲ ህዝቢ ትጽቢት ዝገብረሉ ዘሎ መገዲ ክጓዓዝ ይግባእ ይብል ውሽጣዊ ቁስሉን ናፍቖት እሱራት ስድራኡን ተጻዊሩ ምንጪ ስእሊ, ኢብራሂም ማሕሙድ ሸሪፎ እዚ ዝበሃል ዘሎ ክሰምዕ ይድንጽወኒ ኣብ ዕርቀ ሰላም ኤርትራን ኢትዮጵያን ዝድጋገም ዘሎ ንደመር ዝብል ቃል ካባይ ጀሚርካ ንብዙሕ ሰብ ንጹር ስለዘይኮነ እቲ ምድማር ኣብ ምንታይን ብኸመይን ንዝብል ሕቶ ብንጹር ክንገር ይግበኦ ይብል ኢብራሂም እቲ ኩነታት ብድላዩ ይመኽነ ህዝቢ ኤርትራ ኣብ ዝሓለፈ 20 ዓመታት ሰላምን ቅሳነትን ስለዘይነበሮ እቲ ዝናፈቖ ሰላም ክረኽቦ ይግባእ ብምባል ነቲ ን17 ዓመታት ወለደይ ሎሚዶ ጽባሕ ደሃዮም እሰምዕ ሎሚዶ ጽባሕ ናብ ቤት ፍርዲ ይቐርቡ ይኾኑ ኢሉ ክጽበ ዘሕለፎ ግዜ ብምረት ይዝክሮ ትዕዝብቲ ወጻእተኛ ተመራማሪት ካብ ዶባት ኢትዮ-ኤርትራ ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር ኣጋጣሚ ተጠቒምካ ዝግበር ሽርሒ ኣይክሰርሕን እዩ ጉዳይ ኢትዮ ኤርትራ ተሃዊኽካ ትደፍኦ ተደቢርካ ትሓፍሶ ከይኾነና ዓሰርተ ሸውዓተ ዓመት ብዘይ ደሃይ ወለዲ ብዘይ ዝኾነ ይኹን ሃለዋት ብዘይ ሕጋውን ፍትሓውን መስርሕ ምሕላፍ ማለት ዝፈተኖ ጥራሕ እዩ ዝፈልጦ! ብምባል ብዕምቆት የስተንፍስ ኢብራሂም ከም ኣሽሓት መሰልቱ ቈልዑ ሰውራ ኣብ እዋን ብረታዊ ቃልሲ ኣብ ሜዳ ኤርትራዩ ተወሊዱ እቲ ሕሱም ናብራ በረኻ ጥሜትን ጽምእን ዝልመድ እዩ እቲ ውድብ ጠጥዑሙ ንህጻናት! ዝብል ጭርሖ ስለዝነበሮ ከምቲ ናይ ከተማታት መኣዛ ዘለዎ መግብታት እዩ ዘይርከብ እምበር ቖልዑስ ዝማረር ጥሜት እውን ኣይነበሮምን ግን እንተጋጠመ እውን ይኽእሉዎ ነይሮም ካብ ዝኽሪ ቆልዑ ሰውራ ዘይሃስስ ካልእ መሪር ዝኽሪ ግን ነይሩ ታህዲድን ደብዳብ ነፈርቲ ኩናትን ግን ልቦም ይምሽቶም ነይሩ ኢብራሂም ከኣ ከም ኩሎም ብጾቱ ቖልዑ ሰውራ ካብ ደብዳብ ነፈርቲ ኣብ ጎዳጉድን በዓትን እናተሓብአ አሕሊፉዎ ናጽነት ኮይኑ ምስ ስድርኡ ዓወት ክርኢ በቒዑ ክነሱ ግን ብሰንኪ ፖለቲካዊ ኣረኣእያ ወለዱ ኣብ ናጽነት ዘኽቲሙ ን17 ዓመታት ከቢድ ናይ ናፍቖት ስቓይ የሕልፍ ኣሎ እሞ ከኣ ኩሉ ነገር ብዘይ ሕጋዊ መስርሕ ስለዝተተግበረ ኣብ ቃልሲ ኣብ በረኻታት ሳሕል ዝተወልደ ኢብራሂም ክልቲኦም ወለደይ ኣብ ስራሕ ገድሊ ተጸሚዶም ስለ ዝነበሩ ኣይጸግቦምን ነይረ ብምባል ሕጂ ምስተኣስሩ ጥራሕ ዘይኮነ ቅድሚኡ እውን እንተኾነ ፍቕሪ ስድርኡ ከምዘይጸገበ ይዛረብ ተጋደልቲ ብጻይብጸይቲ እናተበሃሃሉ ብፍቕሪ ክሰርሑ ይዝከረኒ ... ንዘልኣለም ብጾት ኰይኖም ዝነብሩ ከኣ ይመስለኒ ነይሩ ብማለት ከኣ የስተንትን ተጋደልቲ ብብጾቶም እናመሓሉ ኣነ ክሓልፍ ንስኻ ጽናሕ እናተበሃሃሉ ንዝወደቑ ብጾቶም እናልዓሉ ዓወት ንሓፈሽ እናበሉ ንቕድሚት ዝግስግሱ ካብ ዝወፈሩዎ ዘይምለሱ ኣብቲ ዝሃጀምዎ ቦታ ዝወድቁ እቶም ዝተረፉ ብረት ብጾቶም ኣልዒሎም ናብ ካልእ እብረ መስዋእቲ ዝቕጽሉ ውፉያት ፍጥረት ምንባሮም ይዝክር ምንጪ ስእሊ, ኢብራሂም ማሕሙድ ሸሪፎ መብዝሕትና ኣብ ሜዳ ዝተወለድና ደቂ ተጋደልቲ ኣስማት ጀጋኑና ኢና ወሲድና ይብል ኢብራሂም ኣቦይ ማሕሙድ ሸሪፎ ንዓይ ኢብራሂም ኢሉ ስም ከውጽኣለይ ምኽንያት ነይሩዎ ስም ስዉእ ብጻዩ ኢብራሂም ዓፋ ምእንቲ ከይርሳዕዩ ኢብራሂም ኢሉኒ ይብል ስድርኡ ስለዝዘከረ ዘረብኡ ንምቕጻል አዕሚቝ እናስተንፈሰ ብጻይዶ ኣብ ልዕሊ ብጻዩ ክሳዕ ክንድዚ ይጭክን እዩ? 